A bep tu d'ar ruioù e sav mogerioù louet ha gleb, evel ar vuhez amañ, o kuzhañ aon bras ar gêriz a chom. Damwelout lizherennoù gwer diverket gant an amzer a c'hellan, peg ouzh ar brikennoù, e-giz ur c'halvadenn mouget e teñvalijenn an diseblanted : Give peace a chance. Tremen a ran dirak poubellennoù, renk-ouzh-renk, leun abaoe pell : ne dremen ket karr an dideiler ken, nann, ne dremen den ebet ken.